ನಟ ಸುಶಾಂತ್ ಪ್ರಕರಣಕ್ಕೆ ಸಿಕ್ಕ ಮತ್ತೊಂದು ತಿರುವು! ಇವರಿಂದ ಪ್ರಕಟಿಸಲಾಗಿದೆ News Alert ಮುಂಬಯಿ : ನಟ ಸುಶಾಂತ್ ಸಿಂಗ್ ಅವರ ಪ್ರಕರಣ ದಿನದಿಂದ ದಿನಕ್ಕೆ ಹೊಸ ತಿರುವು ಪಡೆಯುತ್ತಿದೆ. ಮೊದಲ ಬಾರಿಗೆ ಸುಶಾಂತ್ ಸಿಂಗ್ ಅವರ ಪಕ್ಕದ ಮನೆಯ ಮಹಿಳೆ ಮಾಧ್ಯಮಗಳ ಮುಂದೆ ಬಂದು ಮಾಹಿತಿ ಹಂಚಿಕೊಂಡಿದ್ದಾರೆ. ಅಲ್ಲದೇ, ಮಹಿಳೆಯ ಹೇಳಿಕೆ ಮತ್ತಷ್ಟು ಅನುಮಾನಗಳಿಗೆ ದಾರಿ ಮಾಡಿಕೊಟ್ಟಿದೆ. ಸುಶಾಂತ್ ಸಾವಿನ ಹಿಂದಿನ ದಿನ ಜೂ. 13ರಂದು ಅವರ ಮನೆಯ ದೀಪಗಳನ್ನು ಬೇಗ ಆರಿಸಲಾಗಿತ್ತು. ಸಾಮಾನ್ಯವಾಗಿ ಸುಶಾಂತ್ ತಡರಾತ್ರಿಯವರೆಗೂ ಎಚ್ಚರವಾಗಿರುತ್ತಾರೆ. ಹೀಗಾಗಿ ಮನೆಯ ಲೈಟ್ ಗಳನ್ನು ತಡವಾಗಿ ಆರಿಸಲಾಗುತ್ತದೆ. ಜೂನ್ 13ರಂದು ರಾತ್ರಿ 11 ಗಂಟೆಯೊಳಗೆ ಅಡುಗೆ ಮನೆ ಹೊರತು ಪಡಿಸಿದಂತೆ ಎಲ್ಲ ಲೈಟ್ ಗಳ ಆಫ್ ಆಗಿದ್ದವು. ಜೂನ್ 13ರ ರಾತ್ರಿ ಸುಶಾಂತ್ ಮನೆಯಲ್ಲಿ ಪಾರ್ಟಿ ನಡೆದಿತ್ತು ಎಂಬ ಸುದ್ದಿಗಳು ಹರಿದಾಡುತ್ತಿವೆ. ಆದರೆ, ಆ ರಾತ್ರಿ ಮನೆಯಲ್ಲಿ ಯಾವುದೇ ಪಾರ್ಟಿ ನಡೆದಿಲ್ಲ ಎಂದು ಸುಶಾಂತ್ ಸಹಾಯಕ ಹೇಳಿದ್ದ. ಅಂದು ಮಾತ್ರ ಲೈಟ್ ಬೇಗ ಆರಿಸಿದ್ದು ಅನುಮಾನ ಮೂಡಿಸುತ್ತದೆ ಎಂದು ಮಹಿಳೆ ಹೇಳಿದ್ದಾರೆ. ಹೀಗಾಗಿ ಹೊಸ ಆಯಾಮದ ಜಾಡು ಹಿಡಿದುಕೊಂಡು ಸಿಬಿಐ ಅಧಿಕಾರಿಗಳು ತನಿಖೆ ಕೈಗೊಂಡಿದ್ದಾರೆ.